Բիլդինգ-պարտեզ

Բիլդինգ-պարտեզ, ռուսական մանկապարտեզների ցանց, որն ստեղծվել է 2005 թվականին, ինչպես նաև բիզնես-մոդել, որը տարածվում է ֆրանշիզայի մեխանիզմի միջոցով։ Ընկերության շրջանառությունը հասնում է տարեկան 60 մլն ռուբլու («Էքսպերտ» ամսագրի տվյալներով)։ Ընկերության հիմնադիրը համարվում է Մարինա Շիլկինան,համակարգողը՝ Օլգա Ցելովալնիկովան, սեփականատերը՝ Ստանիսլավ Շիլկինը։

Ցանցի գործունեությանն աջակցում է Ռազմավարական նախաձեռնությունների գործակալությունը (ՌՆԳ)։

Պատմություն 
Բիլդինգ-պարտեզը ստեղծվել է 2005 թվականին Սամարայում` սոցիալական ձեռնարկատեր Մարինա Շիլկինայի կողմից, որը 1999 թվականին Սամարայի պետական տնտեսական ակադեմիայում ստացել է «տնտեսագետի» որակավորում։ Ի սկզբանե նա ստեղծել է Սամարայի «Ֆիլիպոկ» մանկապարտեզը, որը հետագայում դարձել է Սամարայի «Ֆիլիպոկ» մանկապարտեզների ցանց։ Այդ բիզնեսի զարգացումից հետո, նա սկսել է աշխատել «Բիլդինգ-պարտեզ» նախագծի ստեղծման ուղղությամբ։

2012 թվականի օգոստոսին Նարո-Ֆոմինսկում նախատեսվում էր կառուցել Բիլդինգ-պարտեզ։ 2013 թվականի մայիսին նախատեսվում էր Բիլդինգ պարտեզ բացել Սերգիև Պոսադում։ 2014 թվականի մարտի 7-ին Իրկուտսկի մարզում բացվել է առաջին Բիլդինգ-պարտեզը, որը գտնվում է Շելեխովում։ Մոսկվայում ստեղծվել է 7 Բիլդինգ-պարտեզներ։

Մանկապարտեզների ցանցն ակտիվորեն զարգանում է Մերձմոսկվայում։ Մանկապարտեզները կան նաև Խիմկիում։ 2012 թվականի նոյեմբերին, մեկ այլ մանկապարտեզ պատրաստվում էր կառուցվել Իվանտեևկայում (և ի վերջո այն կառուցվեց), ինչպես նաև Կոլոմնայում, Պավլովսկի Պոսադում, Շելկովեում, Պուշկինոյում և Եգորևսկում։

Սուրգուտում շինարարության նախագիծը բախվել է խաղահրապարակի բացակայության խնդրին, ինչն ստիպել է կանգնեցնել շինարարությունը։

Համաձայն «Էքսպերտ» ամսագրի տվյալների՝ 2014-ին ցանցում եղել է 30 մանկապարտեզ։ Բացի այդ, ֆրանշիզայով ստեղծվել են ևս 109 պարտեզներ՝ Ռուսաստանի 5 շրջաններում։ 2014 թվականի աշնանը նախատեսվում էր բացել մանկապարտեզներ Ռուսաստանի ևս 5 շրջաններում։ Ըստ տեղեկագրերի տվյալների, որոնք ստացել են նախագծի հեղինակ Մարինա Շիլկինայի կողմից, Բիլդինգ-պարտեզները 2013 թվականին ներկայացվել են Ռուսաստանի 17 շրջաններում և 2014-2016 թթ. նախատեսվում էր ստեղծվել ևս 14 նոր մանկապարտեզներ։

Բիզնես-մոդել 
Ցանցի բիզնես-մոդելը հետևյալն է. կառուցապատողը, շենքը կառուցելու ընթացքում, կառուցվող տան նախագծման ժամանակ ներքևի հարկում մանկապարտեզի համար տեղ պետք է հատկացներ այնուհետև մանկապարտեզի տեղակայման նախագիծը համաձայնեցվում է ձեռնարկատիրոջ հետ, որը հավաքագրելու է խմբեր։ Նախագծի գործունեության ընթացքում քաղաքապետարանը սուբսիդիա է վճարում մանկապարտեզ հաճախող յուրաքանչյուր երեխայի համար, ընդ որում սուբսիդիան հավասար է համայնքային մանկապարտեզում նույն երեխայի կեցության ծախսերին։ Ձեռնարկատերը, իր հերթին, նվազեցնում է ստացված սուբսիդիայի չափով յուրաքանչյուր երեխային պահելու վճարը։

Այս բիզնես մոդելը հարմար և օգտակար է բոլոր մասնակիցների համար. համայնքային կրթության համար (լուծվում է մանկապարտեզներում հերթերի խնդիրը, նվազում են նոր մանկապարտեզների կառուցման ծախսերը, ի հայտ են գալիս նոր աշխատատեղեր և հարկ վճարողներ), ծնողների համար (նրանք հնարավորություն են ստանում չափավոր վճարի դիմաց երեխային ուղարկել լավ մանկապարտեզ), ձեռնարկատերերի համար (շահույթ ստանալը, տեղական իշխանությունների աջակցությունը բիզնեսի զարգացման գործում) և շինարարական ընկերությունների համար (բարելավվում են բնակավայրի սոցիալական բնութագրերը, ինչը մեծացնում է այդ տարածքում ապրել ցանկացողների քանակը)։

Կարծիքներ 
2012 թվականին նախագիծը հավանության է արժանացել Ռուսաստանի վարչապետ Վլադիմիր Պուտինի կողմից։ Նախագծի մասին դրական է արտահայտվել «Սոցիալական ծրագրեր» նախագծերի առաջխաղացման դեպարտամենտի տնօրենի տեղակալ Իրինա Պետրունինան։

Նույն թվականին ծրագիրը հաստատեց Մոսկվայի շրջանի կառավարությունը և առաջարկեց այն քաղաքապետարաններին` մանկապարտեզներում տեղերի մեծ պակասորդով։

Ծանոթագրություններ

Գրականություն 
 
 

Ընկերություններ այբբենական կարգով
2005 հիմնադրված ընկերություններ